Euroopan unioni

| Euroopan unioni>  Nimi muilla virallisilla kielillä:  Европейски съюз (bulgariaksi)  European Union (englanniksi)  Unión Europea (espanjaksi)  Europese Unie (hollanniksi)  An tAontas Eorpach (iiriksi)  Unione europea (italiaksi)  Ευρωπαϊκή Ένωση (kreikaksi)  Europska unija (kroatiaksi)  Eiropas Savienība (latviaksi)  Europos Sąjunga (liettuaksi)  Unjoni Ewropea (maltaksi)  União Europeia (portugaliksi)  Unia Europejska (puolaksi)  Union européenne (ranskaksi)  Uniunea Europeană (romaniaksi)  Europeiska unionen (ruotsiksi)  Europäische Union (saksaksi)  Európska únia (slovakiksi)  Evropska unija (sloveeniksi)  Den Europæiske Union (tanskaksi)  Evropská unie (tšekiksi)  Európai Unió (unkariksi)  Euroopa Liit (viroksi)   |
| --- | --- |
 Euroopan lippu
 Euroopan unionin jäsenvaltiot
Tunnuslause:  In varietate concordia (’Moninaisuudessaan yhtenäinen’)
Perustettu:  – Maastrichtin sopimus allekirjoitettiin: 7. helmikuuta 1992 – Maastrichtin sopimus astui voimaan: 1. marraskuuta 1993
Päämaja:  Strasbourg (Ranska), Bryssel (Belgia) ja Luxemburg (Luxemburg)
Jäsenet:   27 jäsenvaltiota   Alankomaat   Belgia   Bulgaria   Espanja   Irlanti   Italia   Itävalta   Kreikka   Kroatia   Kypros   Latvia   Liettua   Luxemburg   Malta   Portugali   Puola   Ranska   Romania   Ruotsi   Saksa   Slovakia   Slovenia   Suomi   Tanska   Tšekki   Unkari   Viro  
Viralliset kielet:  bulgaria, englanti, espanja, hollanti, iiri, italia, kreikka, kroatia, latvia, liettua, malta, portugali, puola, ranska, romania, ruotsi, saksa, slovakki, sloveeni, suomi, tanska, tšekki, unkari, viro
Eurooppa-neuvoston puheenjohtaja:  António Costa
Euroopan komission puheenjohtaja:  Ursula von der Leyen
Euroopan parlamentin puhemies:  Roberta Metsola
Päätöksentekoelin:  Euroopan parlamentti
Tunnustukset:   Nobelin rauhanpalkinto (2012)
 ↑     
Aiheesta muualla
Sivusto
Infobox OKNimi-testi OK: 
Euroopan unioni (EU) on 27 eurooppalaisen jäsenvaltion muodostama taloudellinen ja poliittinen liitto.
Euroopan unioni perustettiin sopimuksella Euroopan unionista Maastrichtissa vuonna 1992. Unioniin voivat liittyä kaikki sellaiset Euroopan maat, jotka täyttävät jäsenvaltiolle asetetut demokraattiset ja taloudelliset kriteerit. Euroopan unionin merkittävimpään toimivaltaan kuuluvat muun muassa sisämarkkina-alue, euroalue, yhteinen maatalouspolitiikka ja kauppapolitiikka.
Euroopan unionin jäsenvaltiot ovat Alankomaat, Belgia, Bulgaria, Espanja, Irlanti, Italia, Itävalta, Kreikka, Kroatia, Kyproksen tasavalta, Latvia, Liettua, Luxemburg, Malta, Portugali, Puola, Ranska, Romania, Ruotsi, Saksa, Slovakia, Slovenia, Suomi, Tanska, Tšekki, Unkari ja Viro.
Euroopan unionin jäsenvaltioiden yhteenlaskettu väkiluku on lähes 450 miljoonaa ja pinta-ala 4 324 782 neliökilometriä. Väestötiheys EU:ssa on 115,6 asukasta/km². Jos EU olisi valtio, se olisi pinta-alaltaan seitsemänneksi ja väkimäärältään kolmanneksi suurin valtio maailmassa.
EU:n toimielimiä ovat vaaleilla valittu Euroopan parlamentti, jäsenmaiden valtion- ja hallitusten päämiesten Eurooppa-neuvosto, jäsenvaltioiden hallituksia edustava neuvosto sekä Euroopan komissio, joka laatii ehdotuksia uudeksi EU:n lainsäädännöksi parlamentin ja neuvoston hyväksyttäväksi. Muita keskeisiä toimielimiä ovat Euroopan unionin tuomioistuin, joka huolehtii siitä, että EU:n lainsäädäntöä tulkitaan ja sovelletaan samalla tavalla kaikissa jäsenvaltioissa, sekä Euroopan keskuspankki ja tilintarkastustuomioistuin. EU:n toimielinten yhteenlaskettu henkilöstömäärä on noin 40 000 työntekijää.